2. ΒΑΣΙΛΙΚΟΝ ΔΙΑΤΑΓΜΑ της 31 Μαρτ./16 Μαΐου 1913 (ΦΕΚ  Α΄96) Περί κανονισμού των αφορώντων εις την βεβαίωσιν του δικαιώματος της αμοιβής κλπ. επί τη καταδείξει ή συλλήψει φυγοδίκων. Έχοντες υπ’ όψει το άρθρ. 19 του περί φυγοδικίας ΓπΜΔ΄ Νόμου, προτάσει του Ημετέρου επί της Δικαιοσύνης Υπουργού, απεφασίσαμεν και διατάσσομεν. Άρθρ.1.-Αι επί τη καταδείξει ή συλλήψει φυγοδίκων αμοιβαί καταβάλλονται εκ του δημοσίου ταμείου, εκδιδομένων των προς τούτο χρηματικών ενταλμάτων παρά του Υπουργείου επί της Δικαιοσύνης επί τη βεβαιώσει των γεγονότων τούτων κατά τας εφεξής διατάξεις. Άρθρ.2.-Πάσα αρμοδία πολιτική ή στρατιωτική αρχή, προς ην καταδείκνυται ο τόπος της διατριβής φυγοδίκου τινός, υπαγομένου εις τας περιπτώσεις του άρθρ. 11 του Νόμου, οφείλει να συντάξη αμέσως έκθεσιν σύντομον δηλούσαν το όνομα και επώνυμον του καταδείκτου, καθώς και την ονοματεπωνυμίαν του φυγοδίκου· την έκθεσιν ταύτην, υπογεγραμμένην παρ’ αυτής και του καταδείκτου, αποστέλλει αμέσως προς τον παρά Πλημμελειοδίκαις Εισαγγελέα, εν τη περιφερεία του οποίου διαιτάται ο φυγόδικος. Άμα τη επιτεύξει της συλλήψεως, ένεκα της καταδείξεως, συντάσσεται έκθεσις, επιβεβαιωτική της ταυτότητος του συλληφθέντος φυγοδίκου παρά του ενεργήσαντος την σύλληψιν και του δημάρχου του τόπου της συλλήψεως επί δήμων, του προέδρου του κοινοτικού συμβουλίου, επί κοινοτήτων. Αποστέλλεται δ’ είτα ο συλληφθείς μετά της συνταχθείσης εκθέσεως ταυτότητος εις τον Εισαγγελέα, συντασσομένου περί της εις αυτόν παραδόσεως πρωτοκόλλου υπογραφομένου παρά του Εισαγγελέως και του παραδώσαντος τον φυγόδικον. Άρθρ.3.-Εν τη περιπτώσει του άρθρ. 12 του Νόμου ο συλληφθείς προσάγεται εις την εισαγγελικήν αρχήν ή εις την κατά τόπους αρμοδίαν πολιτικήν ή στρατιωτικήν αρχήν· συντάσσεται δε περί τούτου πρωτόκολλον υπογραφόμενον παρά της αρχής ταύτης και του παραδώσαντος. Αφού δε εξακριβωθή η ταυτότης του συλληφθέντος, συντασσομένης περί τούτου εκθέσεως κατά τα εν τω προηγουμένω άρθρω, ο συλληφθείς αποστέλλεται τη μερίμνη της αρχής προς ην παρεδόθη και δια της στρατιωτικής δυνάμεως, εις τον παρά Πλημμελειοδίκαις Εισαγγελέα· εις τον ίδιον αποστέλλεται η έκθεσις παραδόσεως και η έκθεσις ταυτότητος. Περί της παραδόσεως εις τον Εισαγγελέα του συλληφθέντος συντάσσεται επίσης έκθεσις υπογραφομένη παρά του Εισαγγελέως και του παραδώσαντος. Άρθρ.4.-Εάν κατά την καταδίωξιν και σύλληψιν φυγοδίκου τραυματισθή ή φονευθή πολίτης παρέχων επί τούτω την συνδρομήν αυτού ή τις των ανδρών της δημοσίας δυνάμεως των εν άρθρ. 13 και 14 του Νόμου αναφερομένων ή ο καταδείξας τραυματισθή ή φονευθή κατά την περίπτωσιν του άρθρ. 15 του Νόμου, ο διευθύνων την καταδίωξιν συντάσσει λεπτομερήν έκθεσιν περί των λαβόντων χώραν και ειδοποιεί τον Εισαγγελέα, όστις μεριμνά ίνα επιβεβαιωθώσι δι’ ανακριτικής ενεργείας και δι’ ιατρικής εκθέσεως τα του τραυματισμού ή του επελθόντος θανάτου. Εάν ο τραυματισθείς κατέστη ισοβίως ανίκανος προς εργασίαν, εκτός της ούτω συνταχθείσης ιατρικής εκθέσεως, συντάσσεται βραδύτερον παρά   δύο   τουλάχιστον   ιατρών   εν  δέοντι  χρόνω (Μετά την σελ. 106,42) Σελ. 106,43 194-19 Φυγοδικία 8.Β.ε.2 και νέα τοιαύτη ένορκος επιβεβαιωτική της καταστάσεως της ισοβίου ανικανότητος. Άρθρ.5.-Αι ως άνω εκθέσεις περί καταδείξεως, συλλήψεως και ταυτότητος του φυγοδίκου, ως και αι ιατρικαί εκθέσεις κατά τας σχετικάς περιπτώσεις, συγκεντρούνται παρά τω παρά Πλημμελειοδίκαις Εισαγγελεί, όστις υποβάλλει ταύτας μετά του συνταχθέντος πρωτοκόλλου της προς αυτόν παραδόσεως του φυγοδίκου εις το επί της Δικαιοσύνης Υπουργείον, συνοδεύων την υποβολήν και δι’ ιδίας εκθέσεως λεπτομερούς, δι’ ης βεβαιούνται ότι η σύλληψις υπήρξεν αποτέλεσμα της καταδείξεως ή εγένετο απ’ ευθείας παρά προσώπου δικαιουμένου επί τούτω εις αμοιβήν, εφ’ όσον πρόκειται περί τινος των περιπτώσεων των άρθρ. 11, 12 και 15, ότι ο φυγόδικος υπήγετο εις τους όρους των άρθρων τούτων. Επικυρούνται ωσαύτως τα βεβαιωθέντα δια των ιατρικών εκθέσεων και η περίπτωσις ότι ο τραυματισμός ή φόνος επήλθε κατά την καταδίωξιν και σύλληψιν του φυγοδίκου, εν δε τη περιπτώσει του άρθρ. 15 του Νόμου ένεκα της καταδείξεως. Συνυποβάλλονται δε εις το Υπουργείον και αντίγραφα των δικαστικών πράξεων, εκ των οποίων βεβαιούται η ύπαρξις των όρων των άρθρ. 11 και 12, τη μερίμνη του Εισαγγελέως, εις ον ο συλληφθείς παρεδόθη. Πάντα τ’ ανωτέρω έγγραφα, εκθέσεις και λαμβανόμενα αντίγραφα αποτελούσι τα δικαιολογητικά του εκδοθησομένου χρηματικού εντάλματος. Ειδικώτερον δε: Ι.Εις την περίπτωσιν του άρθρ. 11 του Νόμου η έκθεσις καταδείξεως, η έκθεσις ταυτότητος του φυγοδίκου, τα αντίγραφα των δικαστικών πράξεων, εξ ων προκύπτει ότι υπήγετο ο φυγόδικος εις τας εν τω άρθρω τούτω περιπτώσεις, η έκθεσις παραδόσεως εις τον Εισαγγελέα του φυγοδίκου και η έκθεσις του Εισαγγελέως η επιβεβαιούσα τα επικαλούμενα γεγονότα και ότι η σύλληψις υπήρξεν αποτέλεσμα της καταδείξεως. ΙΙ.Εις την περίπτωσιν του άρθρ. 12 το πρωτόκολλον της παραδόσεως του συλληφθέντος φυγοδίκου εις την αρμοδίαν πολιτικήν ή στρατιωτικήν ή εις την εισαγγελικήν αρχήν, η έκθεσις ταυτότητος του φυγοδίκου, αι επιβεβαιούσαι τους όρους του άρθρου τούτου δικαστικαί πράξεις και η έκθεσις του Εισαγγελέως. ΙΙΙ.Εις την περίπτωσιν των άρθρ. 13 και 14 η έκθεσις του διευθύνοντος την καταδίωξιν, αι ιατρικαί εκθέσεις και η επιβεβαιούσα τα επικαλούμενα γεγονότα έκθεσις του Εισαγγελέως. IV.Εις την περίπτωσιν του άρθρ. 15 η έκθεσις της καταδείξεως, αι ιατρικαί εκθέσεις, αι δικαστικαί πράξεις, εξ ων βεβαιούνται οι όροι του άρθρ. 11 του Νόμου, η έκθεσις του διευθύνοντος την καταδίωξιν και η έκθεσις του Εισαγγελέως επιβεβαιωτική των επικαλουμένων περιπτώσεων και του γεγονότος ότι τα τραύματα ή ο φόνος επήλθον ένεκα της καταδείξεως. Σελ. 106,44 194-20 Άρθρ.6.-Αι υπό του άρθρ. 13 του Νόμου προβλεπόμεναι περιπτώσεις συγγενείας βεβαιούνται δια των νομίμων πιστοποιήσεων κατά τα οριζόμενα δια του Νόμου περί συντάξεων των πολιτικών υπαλλήλων. Άρθρ.7.-Εάν πλείονες του ενός κατέδειξαν τον τόπον της διατριβής του συλληφθέντος φυγοδίκου ή συνέλαβον και παρέδωκαν εις την αρχήν φυγόδικον, η αμοιβή κατανέμεται μεταξύ αυτών κατ’ ίσα μερίδια, βεβαιουμένων των γεγονότων τούτων κατά τας αυτάς ως άνω διατάξεις. Άρθρ.8.-Οι προ της εκδόσεως του Δ/τος τούτου αποκτήσαντες δικαίωμα προς αμοιβήν κατά τας διατάξεις του Νόμου, υποβάλλουσι την περί τούτου αίτησιν μετά των αποδεικτικών του δικαιώματος αυτών εγγράφων εις τον παρά Πλημμελειοδίκαις Εισαγγελέα του τόπου της συλλήψεως, όστις αφού εξακριβώση τα γεγονότα της αιτήσεως, υποβάλλει τα συγκεντρωθέντα αποδεικτικά στοιχεία μετά της γνώμης αυτού προς το επί της Δικαιοσύνης Υπουργείον δια την έκδοσιν του προσήκοντος εντάλματος. Το Υπουργείον της Δικαιοσύνης παραπέμπει τα έγγραφα εις το Νομικόν Συμβούλιον, όπερ γνωμοδοτεί κατά τους προς κατάρτισιν συμβιβασμού επί υποθέσεων του Δημοσίου νομίμους όρους, εάν ευρίσκη βεβαιωμένην την απαίτησιν. Κατά πάσαν άλλην περίπτωσιν οι έχοντες τοιαύτας αξιώσεις δέον να επιδιώξωσι την αναγνώρισιν αυτών δια της δικαστικής οδού. Ο αυτός Υπουργός δημοσιεύσει και εκτελέσει το Δ/μα τούτο. 3. Νόμος 2072 της 4/9 Μαρτ. 1920 Περί τροποποιήσεως του Νόμ. ΓπΜΔ΄ περί φυγοδικίας. 8.Β.ε.3 Φυγοδικία 